1987D0595 — LV — 30.11.1987 — 000.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B PADOMES LĒMUMS (1987. gada 30. novembris) Kopienas vārdā akceptēt Muitas sadarbības padomes 1984. gada 22. maija Ieteikumu par datu apzīmēšanu ar kodiem un četriem minētā ieteikuma pielikumiem (87/595/EEK) (OV L 362, 22.12.1987, p.22)

Grozīta ar:









▼B

PADOMES LĒMUMS

(1987. gada 30. novembris)

Kopienas vārdā akceptēt Muitas sadarbības padomes 1984. gada 22. maija Ieteikumu par datu apzīmēšanu ar kodiem un četriem minētā ieteikuma pielikumiem

(87/595/EEK)







EIROPAS KOPIENU PADOME, ▼M1 ņemot vērā Eiropas Ekonomikas kopienas dibināšanas līgumu, jo īpaši tā 113. pantu, ▼B ņemot vērā Komisijas priekšlikumu, ņemot vērā Eiropas Parlamenta atzinumu ( 1 ), tā kā Muitas sadarbības padomes 1984. gada 22. maija ieteikuma mērķis ir atvieglot datu apmaiņu starp muitas pārvaldes iestādēm un starp šādām iestādēm un starptautiskās tirdzniecības dalībniekiem, datu apmaiņā datu apzīmēšanai izmantojot starptautiski pieņemtus, vispārēji piemērojamus kodus; tā kā minētais ieteikums, ņemot vērā sakaru tehnikas attīstību, attiecas uz jautājumiem, kas jo īpaši interesē muitu, un tātad ir īpaši svarīgs Kopienas kopējās tirdzniecības politikas īstenošanā, jo sekmē starptautisko tirdzniecību; tā kā pašlaik spēkā esošie Kopienas tiesību akti ļauj reizē ar iepriekš minēto ieteikumu akceptēt arī četrus tā pielikumus, IR PIEŅĒMUSI ŠĀDU LĒMUMU.







1. pants

Kopienas vārdā tiek akceptēts Muitas sadarbības padomes 1984. gada 22. maija Ieteikums par datu apzīmēšanu ar kodiem, kā arī četri turpmāk uzskaitītie ieteikuma pielikumi:







— II pielikums: Konteineru identifikācijas zīmes; — V pielikums: Preču apraksts un tarifu vai statistikas pozīcijas; — VI pielikums: Muitas procedūra; — VII pielikums: Mērvienības.

Ieteikuma teksts un uzskaitītie pielikumi ir pievienoti šim lēmumam.

2. pants

Padomes priekšsēdētājs nosaka, kura persona ir pilnvarota informēt Muitas sadarbības padomes ģenerālsekretāru par to, ka Kopiena akceptējusi šā lēmuma 1. pantā minēto ieteikumu un pielikumus.









MUITAS SADARBĪBAS PADOMES IETEIKUMS

(1984. gada 22. maijs)

par datu apzīmēšanu ar kodiem

MUITAS SADARBĪBAS PADOME,

vēloties atvieglot datu apmaiņu starp muitas pārvaldes iestādēm un starp šādām iestādēm un starptautiskās tirdzniecības dalībniekiem,

uzskatot, ka datu apmaiņā būtu vēlams datus apzīmēt ar starptautiski pieņemtiem un vispārēji piemērojamiem kodiem,

ņemot vērā un atbalstot starptautiskos standartus, ko Starptautiskā standartizācijas organizācija (ISO) pieņēmusi kodu vai kodu sistēmu izmantošanai datu apzīmēšanā,

ņemot vērā un atbalstot ieteikumus, ko pieņēmusi ANO Ekonomikas komisijas Eiropai (EKE ) Darba grupa starptautiskās tirdzniecības procedūru atvieglošanas jautājumos un kuros ieteikts starptautiskajā tirdzniecībā datu apzīmēšanai izmantot kodus vai kodu sistēmas,

uzskatot, ka šī ieteikuma pielikumos minētie kodi vai kodu sistēmas ir piemērots pamats datu atspoguļošanai datu apmaiņā,

iesaka valstīm neatkarīgi no tā, vai tās ir vai nav Padomes dalībvalstis, kā arī muitas ūnijām vai ekonomikas savienībām gadījumos, kad vajadzīga apzīmēšana ar kodiem, datu apmaiņā starp muitas pārvaldes iestādēm un starp šādām iestādēm un starptautiskās tirdzniecības dalībniekiem izmantot kodus vai kodu sistēmas, kas dotas šā ieteikuma pielikumos, kā arī šo kodu vai kodu sistēmu vēlāk uzlabotos vai pārstrādātos variantus,

norāda, ka ieteikuma uzskatīšanai par akceptētu ir jābūt akceptētam pašam ieteikumam un vismaz vienam no tā pielikumiem un ka katrs pielikums uzskatāms par atsevišķu ieteikumu,

aicina valstis neatkarīgi no tā, vai tās ir vai nav Padomes dalībvalstis, kā arī muitas ūnijas vai ekonomikas savienības, kas akceptē šo ieteikumu, paziņot ģenerālsekretāram par viena vai vairāku pielikumu akceptēšanu, par dienu, no kuras ieteikumu piemēros, un par piemērošanas nosacījumiem. Ģenerālsekretārs šo informāciju nosūtīs visu dalībvalstu muitas pārvaldes iestādēm. Tāpat ģenerālsekretārs šo informāciju nosūtīs arī to valstu, kas nav dalībvalstis, muitas pārvaldes iestādēm un muitas ūnijām vai ekonomikas savienībām, kas būs akceptējušas šo ieteikumu.









II PIELIKUMS

KONTEINERU IDENTIFIKĀCIJAS KODI

Ieteicamie kodi

1. Ieteikts pievērst uzmanību ISO kodiem, kas iekļauti Starptautiskajā standartā 6346 (Transporta konteineri — Kodēšana, identificēšana un marķēšana), datu apzīmēšanai attiecībā uz kravu konteineriem, ko izmanto jebkādā satiksmē, izņemot gaisa satiksmi, kā arī kodiem, ko izstrādājusi IATA(Starptautiskā gaisa satiksmes asociācija), datu apzīmēšanai attiecībā uz gaisa transporta konteineriem.

2. Visos gadījumos, kad datus attiecībā uz konteineru identifikāciju ievāc un izmanto muita, ieteicams automātiskajās datu apstrādes sistēmās un ar tām saistītajos dokumentos izmantot 17 zīmes, lai varētu izmantot ISO kodu (ne vairāk par 17 zīmēm), kā arī pašreizējās vai turpmākās IATA kodu (attiecīgi 9 un 12 zīmes) versijas.

Īss apraksts

ISO kods

3. Starptautiskais standarts 6346 attiecībā uz transporta konteineriem paredz 17 zīmju alfanumerisku kodu sistēmu, kas nodrošina starptautiski vienotu identifikāciju, kurā ietverts īpašnieka kods, sērijas numurs un valsts kods, kontroles ciparu sistēma, lai pārbaudītu īpašnieka koda un sērijas numura precizitāti, un ziņas par konteineru lielumu un veidu.

IATA kods

4. Pašreizējie IATA izstrādātie kodi datu atspoguļošanai attiecībā uz gaisa satiksmē izmantotiem konteineriem sastāv no 9 alfanumeriskām zīmēm (apzīmē konteinera veidu, lielumu un savietojamību, sērijas numuru un īpašnieka kodu). 1990. gadā IATA kods sastāvēs no 12 alfanumeriskām zīmēm, ieskaitot kontroles ciparu.









V PIELIKUMS

PREČU APRAKSTS UN TARIFU UN STATISTIKAS POZĪCIJAS

Ieteicamā kodu sistēma

1. Ieteikts izmantot saskaņoto preču apraksta un kodu sistēmu.

Īss apraksts

2. Saskaņotā preču apraksta un kodu sistēma ir daudzfunkcionāla pārvadājamo preču sešzīmju nomenklatūra, kas vienlaicīgi atbilst muitas, statistiķu, kuri nodarbojas ar ārējās tirdzniecības vai ražošanas jautājumiem, pārvadātāju un ražotāju vajadzībām. Saskaņotā sistēma ir piemērota automātiskai datu apstrādei un pārraidei un nodrošina vienotu terminoloģiju un kodus, ko piemēro 5019 preču grupām, sīkāk izvēršot 1241 četrciparu pozīciju. Šīs četrciparu pozīcijas tapušas, rūpīgi pārstrādājot un uzlabojot Muitas sadarbības padomes nomenklatūras (MSPN) katru pozīciju un uzbūvi. Vajadzības gadījumā saskaņoto sistēmu var iedalīt vēl sīkāk, piemērojoties valstu vai starptautiskām prasībām.









VI PIELIKUMS

MUITAS PROCEDŪRA

Ieteicamie kodi

1. Muitas procedūru apzīmēšanai izmantojamas pamatnostādnes un viencipara kods, ko izstrādājusi Muitas sadarbības padomes Darba grupa jautājumos par datoru izmantošanu muitā. Pamatnostādnes un viencipara kods ir iekļauts dokumentos par muitas darbību datorizāciju.

Īss apraksts

2. Kods muitas procedūru apzīmēšanai, ko izstrādājusi Muitas sadarbības padomes Darba grupa jautājumos par datoru izmantošanu muitā, ir plaši izmantojams viencipara kods, ar kuru apzīmē muitas galvenās procedūras un kas atļauj lietotājiem izstrādāt unikālus kodus, atbilstoši valsts vai starptautiskām vajadzībām.









VII PIELIKUMS

MĒRVIENĪBAS

Ieteicamie apzīmējumi

1. Mērvienību apzīmēšanai izmantojami apzīmējumi, kas iekļauti EKE Ieteikumā Nr. 20 (Starptautiskajā tirdzniecībā izmantojamo mērvienību apzīmējumi).

Īss apraksts

2. EKE izstrādātie mērvienību apzīmējumi ir noteikta garuma (trīs burti) burtu kodi un noteikta garuma (trīs cipari) ciparu kodi.